พิกัด ริมถนนเส้นบ้านนา-วิหารแดง ก่อนถึงทางเข้าวัดจุฬาภรณ์วนาราม

เคยขับรถผ่านสะดุดตากับชื่อร้านมากๆ แต่ไม่มีโอกาสได้แวะ ส่วนบรรยากาศถ้ามองจากด้านนอกอาจดูธรรมดาแบบร้านอาหารตามสั่งทั่วไป วันนี้ที่ได้แวะเพราะหน้าร้านเขียนป้ายอาหารเจ จึงลงเอยที่ร้านนี้แบบสุ่มเข้าไปทาน

ช่วงเทศกาลเจ ทางร้านขายจะอาหารเจ ไม่มีเนื้อสัตว์จนหมดเทศกาลถึงจะกลับมาขายเมนูปกติ แต่ถ้าใครจะทานนอกเทศกาลทางร้านทำให้ได้ เพราะคุณลุงทานมังสวิรัติตลอด

เมนูที่สั่ง
-ผัดผัก ถ้วยแรกไม่ทันได้อุ่น รสกลมกล่อม ไม่เหม็นเขียว บวบอ่อนนิ่มไม่ขม ไม่มันเลี่ยน จานที่ 2 อุ่นมาร้อนๆ ยิ่งอร่อย ผักยังกรอบอีกด้วย
-ต้มจับฉ่าย ผักเปื่อยนุ่ม รสไม่เค็มไม่ขมไม่หวานกำลังดี
-แกงส้ม รสเปรี้ยวนิดเค็มหน่อยลงตัว ผักเยอะใช้ได้ ไม่เปื่อยจนยุ่ย
-แกงเผ็ดเป็ดย่าง ใส่เนื้อเป็ดเจชิ้นหนานุ่ม แกงรสกลมกล่อมไม่มันจัด หอมมันกะทิ ผักไม่เละ มีรสเผ็ดนิดๆ ไม่เลี่ยน
-ปลาเค็มเจ ทอดเสร็จช้าไปหน่อย เลยได้ซื้อกลับทางร้านให้ลองชิม เค็มนิดๆ กำลังอร่อย

ค่าเสียหายรวม 250 บาท/ 4 คน น้ำเปล่าฟรี ถือว่าถูกมากๆ สำหรับเมนูอาหารเจ นอกจากถูกแล้วยังรสชาติดี ไม่เลี่ยนมันแบบร้านทั่วๆ ไปที่เคยทาน

#รีวิวที่ 1476
-----------------------------
ความชอบของแต่ละคนไม่เหมือนกัน รีวิวนี้จึงเป็นเพียงการแสดงความคิดเห็นส่วนบุคคล ในเมนูที่สั่ง ของวันที่ทาน ณ ร้านนี้เท่านั้น